text: यूरोपीय स्तर पर बर्लिन एक नया नगर माना जाता है। इसका विकास प्रारंभ में काल्न (Kalln) और बर्लिन नामक दो गाँवों से शुरू हुआ। बर्लिन स्प्री नदी के दक्षिण में तथा काल्न उत्तर में नदी की दोनों भुजाओं द्वारा निर्मित टापू पर विकसित हुआ। इन दोनों नगरों के नियम एवं प्रशासन पहले बिलकुल अलग अलग थे, फिर भी दोनों सन् 1307 से सामान्य कार्यपालिका के अंतर्गत रहे। आगे चलकर सन् 1709 ई. में ये दोनों पूरी तरह संयुक्त हो गए।